রবিবার ২ এপ্রিল, হাওড়া লিলুয়া থানা এলাকার ‘কোনা সমবায় সমিতি’-র নির্বাচনকে কেন্দ্র করে শাসক তৃণমূল শিবিরের সঙ্গে বিরোধীদের ব্যাপক গণ্ডগোল বাধে। এই গণ্ডগোলের জেরে রণক্ষেএের চেহারা নেয় কোনা বেনারস রোড। পরস্পরের বিরুদ্ধে নির্বাচনে কারচুপির অভিযোগ আনে দুই পক্ষ। এই বিরোধকে কেন্দ্র করে উত্তপ্ত হয় এলাকা। সামগ্রিক ভাবে রণক্ষেত্রের চেহারা নেয় কোনার বিস্তীর্ণ এলাকা। 
ব্যাপক ভাঙচুর, মারধর, রক্তারক্তির ঘটনা প্রত্যক্ষ করে সাধারণ মানুষ আতঙ্কিত হয়ে পড়েন। লিলুয়া থানার পুলিশ ঘটনাস্থলে পৌঁছলেও প্রাথমিক ভাবে বিবাদমান দুই গোষ্ঠীকে বাগে আনতে পারেনি। শেষ পর্যন্ত পরিস্থিতির সামাল দিতে হাওড়া সিটি পুলিশের একাধিক পদস্থ কর্তা ঘটনাস্থলে পৌঁছন। এলাকায় চাপা উত্তেজনা থাকায় সেখানে বিরাট পুলিশ বাহিনী মোতায়েন করা হয়েছে। 
পুলিশের আশঙ্কা, যে কোনও মুহূর্তে আবারও অগ্নিগর্ভ হতে পারে এই এলাকা। এখনও পর্যন্ত তাই এলাকার উপরে কড়া নজরদারি চালাচ্ছে পুলিশ। 
এই প্রসঙ্গে কী বললেন স্থানীয় সিপিএম কর্মী, শুনে নিন নীচের লিঙ্কে ক্লিক করে— 

শাসক তৃণমূল শিবিরের আহত কর্মীর প্রতিক্রিয়া—

দেখুন ঘটনাস্থলের ভিডিও নীচের লিঙ্কগুলিতে ক্লিক করে—